b'\n_START_ARTICLE_\nPreg\xc3\xa0ries de Mesopot\xc3\xa0mia\n_START_PARAGRAPH_\nLes preg\xc3\xa0ries de Mesopot\xc3\xa0mia s\xc3\xb3n les preg\xc3\xa0ries\xc2\xa0que es feien a l\'indret i l\'era coneguda amb el nom de Mesopot\xc3\xa0mia. Hi ha nou tipus de poemes utilitzats a Mesopot\xc3\xa0mia.\n_START_SECTION_\nOracions\n_START_PARAGRAPH_\nLes oracions de Mesopot\xc3\xa0mia es poden definir com un "elogi a d\xc3\xa9u seguit d\'una petici\xc3\xb3" (aquesta definici\xc3\xb3 \xc3\xa9s de\xc2\xa0T. Oshima)._NEWLINE_Segons una font (Bromiley) la forma de la paraula, coneguda i utilitzada per a referir-se a les preg\xc3\xa0ries durant l\'era de Mesopot\xc3\xa0mia es pot pronunciar actualment com \xc5\xa1u-il-l\xc3\xa1. Sobre aquest terme els investigadors\xc2\xa0Lambert, van der Toorn i Oshima\xc2\xa0defensen un \xc3\xbas alternatiu del terme, que faria refer\xc3\xa8ncia m\xc3\xa9s aviat a la manera de recitar la preg\xc3\xa0ria i no per a referir-se a la preg\xc3\xa0ria en si de manera gen\xc3\xa8rica (segons Bromiley)._NEWLINE_\xc5\xa0u-il-l\xc3\xa1 es pot referir a l\'acte de pregar, ja sigui mostrat exteriorment amb l\'aixecament de les mans, l\'elevaci\xc3\xb3 de les mans o l\'elevaci\xc3\xb3 de la m\xc3\xa0.\n_START_SECTION_\nTipus\n_START_PARAGRAPH_\nLes oracions es divideixen en els tipus seg\xc3\xbcents: Oracions d\'encanteri, Ersha\xe1\xb8\xabungas, Gottesbriefe, Endevinaci\xc3\xb3, Reials,  Tamitas i altres consultes, Himnes, \xc5\xa0ig\xc3\xbb i Namburbi.\n_START_SECTION_\nEncanteri\n_START_PARAGRAPH_\nCalen especialistes tribals en rituals per fer els encanteris que expliquen els textos coneguts, per exemple, procedents d\'Ugarit, que expliquen algunes maneres per eliminar el ver\xc3\xad de les serps. Ugarit tamb\xc3\xa9 es coneix perqu\xc3\xa8 s\'hi van trobar textos de conjurs relacionats amb la salut.\n_START_SECTION_\nGottesbriefe\n_START_PARAGRAPH_\nEl terme Gottesbriefe \xc3\xa9s literalment, preg\xc3\xa0ries de petici\xc3\xb3, o oracions per carta. Eren principalment peticions per demanar l\'alleujament d\'una malaltia o la longevitat personal.\n_START_SECTION_\nIkribus\n_START_PARAGRAPH_\nAquestes oracions es van fer amb l\'objectiu de l\'endevinaci\xc3\xb3._NEWLINE_Altres fonts indiquen que els ikrib\xc5\xab eren benediccions.\n_START_SECTION_\nReial\n_START_PARAGRAPH_\nLes preg\xc3\xa0ries dels governants  (Reis de Babil\xc3\xb2nia) van ser fetes per a\xc2\xa0de\xc3\xaftats\xc2\xa0molt diverses, per exemple Marduk (el d\xc3\xa9u de Babil\xc3\xb2nia), Nabu, Xamaix. Els reis havien inscrit oracions en cilindres d\'argila per a ser guardats dins dels edificis. Aquest tipus d\'oracions no busquen la miseric\xc3\xb2rdia i la salvaci\xc3\xb3, com en canvi s\xc3\xad que busquen les oracions trobades a\xc2\xa0\xc5\xa0uila.\n_START_SECTION_\nHimnes\n_START_PARAGRAPH_\nEls estudiosos consideren que aquests tipus d\'oracions semblen ser reformulacions dels primers t\xc3\xb2pics literaris anteriors, com l\'oraci\xc3\xb3 coneguda com la Preg\xc3\xa0ria als D\xc3\xa9us de la Nit.\n_START_SECTION_\n\xc5\xa0ig\xc3\xbb\n_START_PARAGRAPH_\n\xc5\xa0ig\xc3\xbb s\xc3\xb3n lamentacions. Les lamentacions s\xc3\xb3n queixes\xc2\xa0o expressions de dolor o tristesa. Ambd\xc3\xb3s significats estan relacionats en el \xc5\xa1ig\xc3\xbb.\n_START_SECTION_\nNamburbi\n_START_PARAGRAPH_\nLes oracions d\'aquest tipus es van elaborar durant els rituals de\xc2\xa0namburbi.\xc2\xa0Aquests rituals es feien quan hi havia mals presagis sobre el futur i una persona volia actuar en contra del dest\xc3\xad que se li preveia, o b\xc3\xa9 per contrarestar la\xc2\xa0bruixeria.'